als_Latn dik_Latn sag_Latn
Peshëngritësja shqiptare, e cila fitoi titullin kampione e botës në stilin e shkëputjes në botërorin e Kazakistanit ka rezultuar pozitive ndaj substancës së ndaluar stanozolol edhe në testin B, që u krye në laboratorin e Këlnit, në Gjermani, një ndër 11 laboratoret e licensuar nga WADA, agjensia botërore e anti-dopingut.
Lajmi u bë i ditur nga burime brenda Federatës Shqiptare të Peshëngritjes duke shuar në këtë mënyrë çdo shpresë të vakët që kishte mbetur për një fund të mirë në lidhje me çështjen e Begajt e cila tashmë rrezikon që të marrë një pezullim 2 vjeçar nga çdo aktivitet ndërkombëtar.
Federata Shqiptare e Peshëngritjes ndërkohë refuzon të konfirmojë zyrtarisht lajmin, duke mos dhënë asnjë informacion edhe në lidhje me rezultatin e ballafiqimit të Romela Begajt me panelin e dëgjimit të Federatës Botërore të Peshëngritjes pak ditë më parë.
Për sa i përket peshëngritësve të tjerë shqiptarë që rezultuan pozitivë ndaj së njëjtës substancë të ndaluar, stanozolol në botërorin e Kazakistanit, Wada bëri të ditur se testi B për Daniel Godellin do të bëhet në 15 janar, ndërsa për Hysen Pulakun, në 11 janar. Nëse edhe kundëranalizat e tyre konfirmojnë pozitivitetin e tyre ndaj dopingut atëherë Federata Shqiptare e Peshëngritjes rrezikon të përjashtohet nga Federata Botërore.
als_Latn als_Latn als_Latn als_Latn